# Pere Garriga Cazorla

Pere Garriga Cazorla, (Mollet del Vallès, 14 de desembre de 1998) és un jugador d'escacs català que té el títol de Gran Mestre des de 2024 (el catorzè català en assolir el títol). És jugador del Club Escacs Mollet. L'1 de novembre de 2024, al congrés on line de la FIDE, se li va atorgar el títol de Gran Mestre Internacional
A la llista d'Elo de la FIDE de novembre de 2024 hi tenia un Elo de 2490 punts, cosa que en feia el jugador número 21 (en actiu) de l'estat espanyol. El seu màxim Elo va ser de 2511 punts, a la llista d'agost de 2022.

## Resultats destacats en competició

El 2010 fou campió sub-12 dels campionats d'Espanya d'escacs escolar per internet. El desembre del 2011 fou campió sub-14 al IX Memorial David Garcia Ilundain d'escacs base jugat a Barcelona. El 2012 fou campió de Catalunya d'Edats en la categoria sub-14 amb 7½ de 9 partides. El 2013 fou campió d'Espanya de seleccions autonòmiques formant part de l'equip de Catalunya sub-14.
El març del 2014, com a jugador del Club Escacs Mollet, es va proclamar campió de la primera divisió de la Lliga Catalana formant part en l'equip que va derrotar el Club Escacs Terrassa a la final. L'abril del 2014 fou campió de Catalunya d'Edats en la categoria sub-16 jugat a Vila-seca i amb el resultat d'invicte amb 8 punts de 9 partides, mig punt per davant de Ferran Cervelló i Tost, segon classificat. El juliol del 2014 fou tercer en el campionat d'Espanya sub-16 jugat a Salobreña. L'agost del 2014, va aconseguir la segona norma de Mestre Internacional a l'Obert de Sants després de ser campió del seu tram (2.150-2.300 punts ELO) i segon millor sub-16 del torneig. El setembre del 2014 va guanyar el I Open Memorial Padre Knörr finalitzant imbatut amb 7½ de 8. El desembre va ser subcampió a la categoria de sub-20 en el Campionat de Catalunya d'Escacs Actius d'Edats amb 7 de 8 partides, per darrere del peruà José Eduardo Martínez i del català Eduard Aymerich Verdaguer. El desembre del 2014 fou campió al VIII Open Internacional "Stadium Casablanca" que es va disputar a Saragossa, que comptava amb la participació de 3 Grans Mestres, 5 Mestres Internacionals i 3 Mestres FIDE.
El març de 2015 fou campió de Catalunya d'Edats en la categoria sub-18 amb 6½ de 8. L'agost de 2015 fou és subcampió en el campionat d'Espanya sub-18 jugat a Salobreña, invicte amb 7½ punts de 9, empatat amb el campió Julio Suárez Gómez Entre els dies 25 d'octubre i el 5 de novembre, participà en el Campionat del món de la joventut que va tenir lloc a Porto Carras (Grècia) amb el resultat de 6 punts d'11 quedant en 42a posició a la categoria Sub18.
El març de 2016 revalidà el títol de campió de Catalunya d'Edats en la categoria sub-18 amb resultat intractable de 9 punts de 9 partides. El 2016 formà part del primer equip del Club Escacs Mollet que guanyà per primera vegada a la seva història la Divisió d'Honor, la màxima categoria de la Lliga Catalana d'Escacs. El setembre de 2016 fou cinquè a l'Obert Ciutat de Sabadell amb 6 de 9 partides (el campió fou Karèn H. Grigorian), i on aconseguí la tercera norma de MI.
El juliol de 2019 va guanyar el XIX Obert Internacional d'Olot, amb 8 punts, mig per davant dels Grans Mestres Viktor Moskalenko i Levan Aroshidze (tots dos amb 7.5 punts). El 2019 també va assolir la primera norma de Gran Mestre a l'Obert de Grenke (Alemanya).
El setembre de 2021 fou subcampió absolut de Catalunya, en un campionat celebrat a les Cotxeres de Sants, que fou guanyat per Hipòlit Asís.
El 8 de desembre de 2021 fou tercer (i va fer una norma de Gran Mestre) al fort "El Llobregat Open" de Castelldefels, amb 7/9 punts, per darrere de Nodirbek Abdusattorov i Murali Khartikeyan. Garriga va obtenir la tercera i definitiva norma de GM al XXV Obert Internacional d'Escacs de Sants – Ciutat de Barcelona on acabà en tercera posició després dels desempats per play-off.

## Referències

* 1 2 3 «Pere Garriga i Cazorla, nou Gran Mestre!». Federació Catalana d'Escacs, 09-09-2024 [Consulta: 16 gener 2025].
* ↑ «Pere Garriga, del Club Escacs Mollet, fa història en convertir-se en Gran Mestre d'escacs». Mollet Viu, 02-09-2024 [Consulta: 16 gener 2025].
* ↑ «Fitxa FIDE» (en anglès). fide.com. [Consulta: 14 març 2016].
* 1 2 «Un jove de 17 anys esdevé Mestre Internacional d'escacs». Arxivat de l'original el 14 de setembre 2016. [Consulta: 20 setembre 2016].
* ↑ «Garriga Cazorla, Pere». [Consulta: 3 novembre 2024].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 10 febrer 2023].
* ↑ «Posició al rànquing mundial i evolució Elo de Pere Garriga Cazorla» (en anglès). [Consulta: 27 octubre 2020].
* ↑ «Campió d'Espanya sub-12 escacs per internet». Arxivat de l'original el 3 de març 2016. [Consulta: 7 gener 2015].
* ↑ «Resultats i classificacions edició 2011». chess-results.com. [Consulta: 8 gener 2015].
* ↑ «campió d'Escacs de Catalunya sub-14». molletama.cat. [Consulta: 7 gener 2015].
* ↑ «Catalunya fa un doblet històric al Campionat d'Espanya de seleccions autonòmiques cadet i infantil». ufec.cat. [Consulta: 7 gener 2015].
* ↑ «El Club Escacs Mollet es proclama campió de Primera Divisió». Arxivat de l'original el 7 de gener 2015. [Consulta: 7 gener 2015].
* ↑ «Pere Garriga es proclama campió de Catalunya d'Edats d'escacs». Arxivat de l'original el 7 de gener 2015. [Consulta: 7 gener 2015].
* ↑ «Resultats Campionat d'Espanya sub-16». fide.com. [Consulta: 7 gener 2015].
* ↑ «Pere Garriga s'acosta més al títol de Mestre Internacional d'escacs». molletama.cat. Arxivat de l'original el 7 de gener 2015. [Consulta: 7 gener 2015].
* ↑ «Pere Garriga guanya el I Open Memorial Padre Knörr». escacsmollet.com. [Consulta: 7 gener 2015].
* ↑ «Campió sub-20 al Memorial García Ilundain base». escacs.cat. [Consulta: 13 gener 2015].
* ↑ «Pere Garriga guanya el VIII Open Internacional Stadium Casablanca». [Consulta: 7 gener 2015].
* ↑ «Pere Garriga, sorprendente vencedor de la octava edición». stadiumcasablanca.com. Arxivat de l'original el 7 de gener 2015. [Consulta: 7 gener 2015]. (castellà)
* ↑ «MF Pere Garriga CE Mollet campió Sub18 de Catalunya 2015». escacs.cat. [Consulta: 8 maig 2015].
* ↑ «Campionat d'Espanya Sub-18, gran actuació de la delegació catalana, plata per a Pere Garriga i Gal·la Garcia-Castany». escacs.cat. [Consulta: 2 agost 2015].
* ↑ «Classificació Campionat Espanya sub-18». [Consulta: 2 agost 2015].
* ↑ «World Youth Ch 2015 - Open under 18». chess-results.com. [Consulta: 5 novembre 2015].
* ↑ «Finalitzat el Campionat de Catalunya d'edats 2016». escacs.cat. [Consulta: 25 març 2016].
* ↑ «El Club Escacs Mollet aconsegueix el seu primer títol a la màxima categoria de la Lliga Catalana». escacs.cat. [Consulta: 18 abril 2016].
* ↑ «El Club d'Escacs Mollet incorpora la jove promesa brasilera Yago de Moura». contrapunt.cat. Arxivat de l'original el 26 d'abril 2016. [Consulta: 18 abril 2016].
* ↑ «Karen Grigoryan guanya l'Obert de Sabadell». escacs.cat. [Consulta: 10 setembre 2016].
* ↑ «IX OBERT INTERNACIONAL CIUTAT DE SABADELL». http://chess-results.com.+[Consulta: 10 setembre 2016].
* ↑ «Chess-Results Server Chess-results.com - XX Open Internacional Escacs Ciutat Olot (222994)». [Consulta: 4 març 2020].
* ↑ «Pere Garriga guanya un reeixit XX Ciutat d'Olot». Club Escacs Olot, 28-07-2019 [Consulta: 29 desembre 2021].
* ↑ «El molletense Pere Garriga, subcampeón de Catalunya de ajedrez». El Periódico de Catalunya, 06-09-2021 [Consulta: 5 novembre 2022].
* ↑ Schulz, André «Nodirbek Abdusattorov wins El Llobregat Open in Barcelona». chessbase, 10-12-2021 [Consulta: 29 desembre 2021].